user
வினா: 
கீழே கொடுக்கப்பட்டுள்ள பொருட்களைவைத்து சிக்கன் நக்கட்ஸ் செய்வது எப்படி?
தேவையான பொருட்கள்:
250 கிராம் எலும்பில்லாத சிக்கன்
2 முட்டை
4 ரொட்டி துண்டுகள் 
2 உருளைக்கிழங்கு
1 பெரிய வெங்காயம்
1 பச்சை மிளகாய்
1 துண்டு இஞ்சி
3 பல் பூண்டு
¼ மேஜைக்கரண்டி மஞ்சள்த்தூள்
¼ மேஜைக்கரண்டி மிளகுத்தூள்
¼ மேஜைக்கரண்டி சோம்பு
தேவையான அளவு மிளகாய்த்தூள்
தேவையான அளவு எண்ணெய்
தேவையான அளவு உப்பு
சிறிதளவு புதினா
சிறிதளவு கொத்தமல்லி


assistant
விடை : 

சிக்கன் நக்கட்ஸ் செய்முறை:

1. முதலில் வெங்காயம், பச்சை மிளகாய், பூண்டு, இஞ்சி, புதினா, மற்றும் கொத்தமல்லியை நறுக்கி, இஞ்சி பூண்டை விழுதாக்கி, மற்றும் சிக்கனை நன்கு சுத்தம் செய்து கழுவி அதை ஒரு பாத்திரத்தில் எடுத்து வைத்து கொள்ளவும்.

2. அடுத்து ஒரு கிண்ணத்தை எடுத்து அதில் நாம் சுத்தம் செய்து கழுவி வைத்திருக்கும் சிக்கனை போட்டு அதனுடன் மஞ்சள்த்தூள், அரை மேஜைக்கரண்டி இஞ்சி பூண்டு விழுது, மிளகுத்தூள், தேவையான அளவு உப்பு, மற்றும் அவரவர் விருப்பத்திற்கேற்ப மிளகாய்த்தூளை சேர்த்து அதை நன்கு கலந்து விடவும்.

3. இப்பொழுது ஒரு குக்கரை அடுப்பில் வைத்து அதில் சிக்கனை வேக வைப்பதற்கு தேவையான அளவு தண்ணீர் ஊற்றி மிதமான சூடு வந்தவுடன்   நாம் கலந்து வைத்திருக்கும் சிக்கன் கலவையை போடவும்.

4. பின்னர் குக்கரை மூடி போட்டு அதை சுமார் 4 விசில் வரும் வரை வேக விடவும்.

5. 4 விசில் வந்த பின் அடுப்பை அணைத்து விட்டு அதை எடுத்து ஒரு கிண்ணத்தில் கொட்டி அதை சிறிது நேரம் ஆற விட்டு பின்பு சிக்கனை கைகளின் மூலம் சிறு சிறு துண்டுகளாக பிய்த்து போட்டு வைத்து கொள்ளவும்.

6. பின்பு ரொட்டி துண்டுகளை எடுத்து அதை மைக்ரோவேவ் அவனில் சுமார் 2 லிருந்து 3 நிமிடம் வரை வைத்து எடுத்து பிறகு அதை சிறு சிறு துண்டுகளாக்கி ஒரு மிக்ஸி ஜாரில் போட்டு அதை நன்கு நற நறப்பான பதத்திற்கு அரைத்து கொள்ளவும்.

7. மைக்ரோவேவ் அவன் இல்லையென்றால் பிரட்டை பாத்திரத்தின் மூலமாகவோ அல்லது டோஸ்ட்டரின் மூலமாகவோ டோஸ்ட் செய்து அதை அரைத்து கொள்ளலாம்.

8. அடுத்து ஒரு பாத்திரத்தை மிதமான சூட்டில் அடுப்பில் வைத்து அதில் உருளைக்கிழங்கை வேக வைப்பதற்கு தேவையான அளவு தண்ணீர் ஊற்றி அதில் உருளைக்கிழங்கை போட்டு அதை சுமார் 20 லிருந்து 25 நிமிடம் வரை வேக விடவும்.

9. 25 நிமிடத்துக்கு பிறகு அதை எடுத்து ஒரு பாத்திரத்தில் வைத்து சிறிது நேரம் ஆற விட்டு பின்பு அதை எடுத்து ஒரு கிண்ணத்தில் வைத்து நன்கு ஒரு கரண்டியின் மூலம் மசித்து விடவும்.

10. இப்பொழுது ஒரு பாத்திரத்தை மிதமான சூட்டில் அடுப்பில் வைத்து அதில் ஒரு மேஜைக்கரண்டி அளவு எண்ணெய் ஊற்றி அதை சுட வைக்கவும்.

11. எண்ணெய் சுட்ட பின் அதில் சோம்பு, கால் மேஜைக்கரண்டி பொடியாக நறுக்கிய இஞ்சி, மற்றும் கால் மேஜைக்கரண்டி பொடியாக நறுக்கிய பூண்டை போட்டு அதை சுமார் அரை நிமிடம் வரை வறுக்கவும்.

12. அரை நிமிடத்திற்கு பிறகு அதில் நாம் நறுக்கி வைத்திருக்கும் வெங்காயம் மற்றும் பச்சை மிளகாயை போட்டு வெங்காயம் கண்ணாடி பதம் வரும் வரை அதை வதக்கவும்.

13. வெங்காயம் கண்ணாடி பதம் வந்ததும் அதில் நாம் வேக வைத்து எடுத்து வைத்திருக்கும் சிக்கன் மற்றும் மசித்து வைத்திருக்கும் உருளைக்கிழங்கை போட்டு அதை நன்கு கிளறி விட்டு சிறிது நேரம் வேக விடவும்.

14. சிக்கன் நன்கு வெந்ததும் அடுப்பை அணைத்து விட்டு அதில் நாம் நறுக்கி வைத்திருக்கும் புதினா மற்றும் கொத்தமல்லியை போட்டு ஒரு கிளறு கிளறி அதை அடுப்பிலிருந்து கீழே இறக்கி வைத்து சிறிது நேரம் ஆற விடவும்.

15. அது ஆறிய பின் அதிலிருந்து சிக்கன் கலவையை எடுத்து அதை உருட்டி அவரவருக்கு விருப்பமான வடிவில் அதை தட்டி ஒரு தட்டில் வைத்து கொள்ளவும்.

16. இவ்வாறு மீதமுள்ள சிக்கன் கலவைகளையும் தயார் செய்து தட்டில் வைத்து கொள்ளவும்.

17. அடுத்து முட்டைகளை உடைத்து ஒரு கிண்ணத்தில் ஊற்றி அதை நன்கு அடித்து வைத்து கொள்ளவும்.

18. பின்பு நாம் தட்டி வைத்திருக்கும் சிக்கனை எடுத்து இந்த முட்டையில் முக்கி நாம் செய்து வைத்திருக்கும் பிரட் கிரும்பஸ்-ல் போட்டு நன்கு பிரட்டி அதை ஒரு தட்டில் வைத்து கொள்ளவும்.

19. இவ்வாறு மீதமுள்ள நக்கட்ஸ்களையும் செய்து ஒரு தட்டில் வைத்து அதை சுமார் 10 நிமிடம் வரை ஃப்ரிட்ஜில் வைக்கவும்.
20. பின்னர் ஒரு வாணலியை அடுப்பில் வைத்து அதில் இந்த நக்கட்ஸ்களை பொரித்து எடுப்பதற்கு தேவையான அளவு எண்ணெய் ஊற்றி அதை சுட வைக்கவும்.
21. எண்ணெய் சுட்ட பின் அதில் நாம் ஃப்ரிட்ஜில் வைத்திருக்கும் நக்கட்ஸ்களை எடுத்து பக்குவமாக போட்டு பின்பு அது ஒரு புறம் பொன்னிறமானதும் அதை மறு புறம் திருப்பி விட்டு அது நன்கு பொன்னிறமானதும் அதை எடுத்து ஒரு தட்டில் வைத்து அதை சுட சுட கெட்சப்புடன் பரிமாறவும்.